Na temelju članka 19. stavak 2. Zakona o pomorskom dobru i morskim lukama («Narodne novine» broj 158/03, 100/04, 141/06, 38/09, 123/11, 56/16 i 98/19), članka 24. Uredbe o postupku davanja koncesije na pomorskom dobru («Narodne novine» broj 23/04, 101/04, 39/06, 63/08, 125/10, 102/11, 83/12 i 10/17), te članka 32. stavka 1. podstavka 28. Statuta Grada Staroga Grada («Službeni glasnik Grada Starog Grada», broj: 12/09, 3/10, 4/13, 5/13, 6/18 i 2/20) Gradsko vijeće Grada Starog Grada na svojoj VIII. sjednici održanoj 8. kolovoza 2022., d o n o s i

**O D L U K U**

**o davanju koncesije za posebnu upotrebu pomorskog dobra za izgradnju podmorskog ispusta uređaja za pročišćavanje otpadnih voda Stari Grad**

**Članak 1.**

Na temelju zahtjeva Hvarskog vodovoda d.o.o., broj: 679/2022 od 27. srpnja 2022.godine, Gradsko vijeće Grada Starog Grada (dalje u tekstu: Davatelj koncesije) daje koncesiju za posebnu upotrebu pomorskog dobra Hvarskom vodovodu d.o.o. (dalje u tekstu: Ovlaštenik koncesije) za izgradnju podmorskog ispusta uređaja za pročišćavanje otpadnih voda Stari Grad, kao infrastrukturnom objektu od lokalnog značaja.

**Članak 2.**

Obuhvat zahvata podmorskog ispusta uređaja za pročišćavanje otpadnih voda Stari Grad je preko dijela kat. čest. zem. 10416/876 k.o. Stari Grad (kopneni dio) i dalje u more. Ukupna duljina podmorske dionice podmorskog ispusta je 1.865,0 m, a širina pojasa za posebnu upotrebu je 8 m, prema skici u prilogu.

**Članak 3.**

U koncesiju se daju kopneni i morski dijelovi pomorskog dobra, u obuhvatima iz prethodnog članka, a kako je to prikazano i označeno u situacijama na DOF-u s preklopljenim katastarskim planom mj.1:1000, izrađenima od Sveučilište u Splitu, Fakultet građevinarstva, arhitekture i geodezije, Split, Matice hrvatske 15, koje su sastavni dio ove Odluke.

**Članak 4.**

Koncesija za posebnu upotrebu daje se na vrijeme od 20 godina od dana sklapanja ugovora o koncesiji. Odluku o naknadi za koncesiju Gradsko vijeće donijet će posebnom odlukom.

**Članak 5.**

Ova Odluka ima se smatrati dokazom pravnog interesa za izdavanje građevinske dozvole u korist Hvarskog vodovoda d.o.o., sukladno odredbi članka 109. Zakona o gradnji (NN 153/13, 20/17, 39/19, 125/19).

Temeljem ove Odluke Davatelj koncesije i Ovlaštenik koncesije, a nakon ishodovanja građevinske dozvole, sklopit će ugovor o koncesiji.

**Članak 6.**

Ovlaštenik koncesije dužan je u roku od 24 mjeseca od dana donošenje ove Odluke kod nadležnog tijela ishoditi građevinsku dozvolu za radove iz točke I. i II. ove Odluke. Ukoliko Ovlaštenik koncesije ne ishodi građevinsku dozvolu u roku iz prethodnog stavka, ova Odluka prestaje važiti.

**Članak 7.**

Ovlaštenik koncesije se obvezuje pomorsko dobro, koje mu se ovom Odlukom daje u koncesiju, koristiti isključivo za namjenu određenu točkom I. ovog Odluke, te se u svemu pridržavati obvezujućih normi Zakona o pomorskom dobru i morskim lukama i drugih podzakonskih akata.

**VIII.**

Ova Odluka stupa na snagu osmog dana od dana objave u Službenom glasniku Grada Staroga Grada.

**REPUBLIKA HRVATSKA**

**SPLITSKO-DALMATINSKA ŽUPANIJA**

**GRAD STARI GRAD**

***G r a d s k o v i j e ć e***

KLASA: 934-01/22-01/04

URBROJ: 2181-10-01-22-3

Stari Grad, 8. kolovoza 2022. godine

**PREDSJEDNIK GRADSKOG VIJEĆA**

**Teo Bratanić**